'பெறும் சிறப்பு எல்லாம் என் கைப் பிறை முகப் பகழி பெற்றால், இறும் சிறப்பு அல்லால், அப் பால் எங்கு இனிப் போவது?' என்னா, தெறுஞ் சிறைக் கலுழன் அன்ன ஒரு கணை தெரிந்து, செம் பொன் உறும் சுடர்க் கழுத்தை நோக்கி, நூக்கினான், உருமின் வெய்யோன்	177 அக் கணை அசனி என்ன, அனல் என்ன, ஆலம் உண்ட முக்கணான் சூலம் என்ன, முடுகிய முடிவை நோக்கி, 'இக் கணத்து இற்றான், இற்றான்' என்கின்ற இமையோர் காண, கைக் கணை ஒன்றால், வள்ளல், அக் கணை கண்டம் கண்டான்	178